
1. За доставка на работници от трети страни е необходимо да се извършат следните процедури:
1.1 Работодателят трябва да проведе пазарен тест за професиите, които не отговарят на изискванията за издаване на „Синя карта на ЕС“, като подаде заявка /стандартна бланка/ към Бюрото по труда по местонахождение на дружеството. В заявката се описват необходимите работници като:
· Професията се посочва в съответствие с Националния Класификатор на професиите;
· Точно се определят изискванията за образование, професионалната квалификация и професионалния опит /години трудов стаж по професията/;
· Посочват се специфичните изисквания на работното място, за което се търси работник;
· Обявяват се заплатите, бонусите и другите условия на труд;
· В местните и национални информационни средства се пускат обяви;
· Тестът продължава 15 дни и по искане на работодателя се получава писмо за резултата от теста, за да се информира за тях чуждестранната партньорска фирма. При доказана обективна невъзможност да се насочат и назначат български граждани или граждани на ЕС е възможно да се търсят работници от трети страни;
· Процедурата трае 3 седмици. Срокът на валидност на теста е 3 месеца.
1.2 Подписва се договор между „Велграф“ и работодателя за търсене на исканите работници.
1.3 Към партньорската фирма се подава Заявка. При подписването й от работодателя и партньорската фирма се договарят  всички важни трудово-правни и финансови въпроси. 
1.4 На базата на съгласуваната Заявка се подписва Споразумение за доставка на работна сила между работодателя и партньорската фирма, в което са определени задълженията на двете страни по отношение на срокове, документи, заплащане на трудовите възнаграждения, отпуски, застраховане, настаняване, хранене, транспорт и форсмажорните обстоятелства и действия. Партньорската фирма поема всички разходи на своята територия, а работодателят - на българска територия. По този договор няма никакви плащания.
1.5  Партньорска фирма представя за всеки работник следните документи преведени на български и легализирани по установения ред:
а) автобиография (CV);
б) копие от валиден международен паспорт;
в) документ за завършено средно образование;
г) документ за квалификационна степен и професионален опит;
д) здравен статус;
е) свидетелство за съдимост;
ж) 4 снимки.

При професии с повишени изисквания /заварчици, оператори на CNC машини/ може да се организира тест, като партньорската страна осигурява машините, детайлите и контролно-измервателните средства. В този случай сроковете са по-дълги.
                 
2. Към гореизброените документи работодателят подготвя следните документи в съответствие със ЗТМТМ и Правилника за неговото прилагане и  Наредбата за условията и реда за издаване, отказ и отнемане на разрешения за работа на чужденци в Република България:
1. Заявление по образец съгласно приложенията на Правилник за прилагане на ЗТМТМ.
1. Обосновка на искането, в която трябва да са включени копия от обяви за свободно място в местни и национални средства за масово осведомяване за провеждане на пазарен тест, да бъдат посочени фактите и обстоятелствата, налагащи наемането на работник – гражданин на трета държава. 
1. Да има мотивиран от пазарния тест отказ за наемане на български гражданин, гражданин на друга държава – членка на ЕС, на държава – страна по споразумението за Европейското икономическо пространство или на Конфедерация Швейцария.
1. Заверено от работодателя копие на индивидуален срочен трудов договор, сключен по условията на българското законодателство за длъжност с код по НКПД, подписан от страните и влизащ в сила от датата на издаване на документа за пребиваване на работника – гражданин на трета държава и копие от длъжностната характеристика, която е неразделна част от договора.
- Освен реквизитите по КТ в индивидуалния трудов договор трябва да бъдат определени задълженията на страните относно разходите за квартира, медицинско лечение, застраховки, транспорт от и до държавата, където е обичайното местоживеене на работника – гражданин на трета държава. 
- Не трябва да съществува разминаване в професията на работника между искането и трудовият договор.
- В случаите на несправяне с работата в съответствие с длъжностната характеристика, нарушаване на трудовата дисциплина или неспазване на клаузите от индивидуалния трудов договор от определен работник, или служител, да съдейства за отзоваването и замяната му с друг.
1. Да се представи копие от документа за регистрация или ЕИК съгласно чл. 23 от ЗТР и/или регистрация в БТПП, или друг документ, легитимиращ вносителя на искането, както и удостоверение за актуално състояние /в случаите на дружества без ЕИК съгласно чл. 23 ЗТР/.
1. Да се изготви справка – декларация за работещите в дружеството работници – граждани на трети държави, наети по трудов договор, с посочени имена по паспорт, дата на раждане, гражданство, основание и срок на пребиваване.
1.  Да се изготви справка – декларация за наетите в дружеството български граждани, гражданин на друга държава – членка на ЕС, на държава – страна по споразумението за Европейското икономическо пространство, или на Конфедерация Швейцария, включително лицата по чл. 9, ал.1 т. 2-6 ЗТМТМ в предходните 12 месеца /по месеци/, подписана от работодателя и главният счетоводител.
1. Декларация от работодателя, че са спазени условията по чл.7, ал.1, т.3 от ЗТМТМ, а именно, че предлаганите условия на труд и заплащане не са по-неблагоприятни от условията на труд и заплащане за български граждани на съответната категория труд.
1. Документ, че са изпълнени условията за упражняване на професия, включена в Списъка на регулираните професии в Република България
1.  Други документи, които се изискват съгласно българското законодателство за заемане на посочената от работодателя длъжност, когато такива са необходими

Изброените дейности се изпълняват в съответствие с изискванията по ЗТМТМ.

3. След като документите по т.1 и 2 са събрани се внасят чрез Бюрото по труда в Агенцията по заетостта (АЗ).

В 15-дневен срок АЗ информира работодателя, ако в документите има пропуски. Ако всичко е наред, в едномесечен срок АЗ издава единното разрешение за пребиваване и работа. Времето е от 4 до 5 седмици.
Информира се посолството в сътветната страна и се издават работни визи в срок от 1 месец.

4. Разходи на работодателя по доставката, примерно от Виетнам:
- Самолетен билет Ханой-София-Ханой                           ≈ 770$ Аерофлот през Москва, ≈ 805$ Емирейтс през Дубай
     - Настаняване /общежитие/                                                    ≈  200 лв
     - Такса за подготовка на документи и виза	                     ≈  200 лв 
     - Такса за разрешение за работа /АЗ при МТСП/                     110 лв
     - Медицинска застраховка						 ≈  300 лв
     - Транспорт от летище София до месторабота                     ≈    50 лв
     - Аванс до първа заплата                                                        ≈  300 лв
     - Комисионни за посредника – „Велграф“. Определят се според сложността на доставката и работната заплата
    - Командировъчни при провеждане на тест в страната на пребиваване на работника.

5. Имаме подписани договори с фирми от Украйна, Казахстан, Виетнам и Армения. Установили сме контакти и имаме предварителни договори с Индия и Филипините.

Може да изпращате Вашите заявки на:


инж. Кольо Райнов			
Директор „Човешки ресурси“, „Велграф“ ООД	             
ул. “Цар Калоян” 8			
1000 София 				
България	

GSM: +359 887 556133  		
	+359 885 143141
Teл.:   +359 2 9307526
email: manpower@velgraf.biz   
Петър Карагьозов
Експерт „Човешки ресурси“, „Велграф“ ООД
ул. “Цар Калоян” 8			
1000 София 				
България 

GSM: +359 884 882 570
Teл.:  +359 2 9307 529
e-mail: manpower@velgraf.biz

